钦定古今图书集成/明伦汇编/氏族典/第230卷 > 杨泰之
## 钦定古今图书集成/明伦汇编/氏族典/第230卷 > 杨泰之

按《宋史杨泰之传》：“泰之，字叔正，眉州青神人。少刻志
于学，卧不设榻几十岁。庆元元年类试，调泸州尉，易
什邡，再调绵州学教授，罗江丞。制置司檄至幕府，改
知严道县，去官。宣抚使安丙荐之，以亲老辞，知广安
军，未上，丁父忧，免丧，知富顺监，去官，知晋州。丙复荐
于朝，召赴行在，固辞，知果州。理宗即位，以为工部郎”
中，迁军器少监、大理少卿。绍定元年，直宝谟阁、知重
庆府，主管千秋鸿禧观，卒。